১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে ভারত দলের অন্যতম সদস্য ছিলেন তিনি। ১১ জুন, ১৯৭৫ তারিখে লিডসের হেডিংলি ক্রিকেট গ্রাউন্ডে অনুষ্ঠিত প্রুডেন্সিয়াল বিশ্বকাপের ষষ্ঠ খেলায় পূর্ব আফ্রিকার বিপক্ষে স্মরণীয় অবদান রাখেন। এক ক্যাচ নেয়ার পাশাপাশি ৯৩ বলে অপরাজিত ৫৪* রান সংগ্রহ করেন। খেলায় তার দল ১০ উইকেটের বিরাট ব্যবধানে জয় তুলে নেয়। তিনি ম্যান অব দ্য ম্যাচের পুরস্কার লাভ করেন।